དེའང་མོ་རང་དང་བཟའ་ཟླ་གཉིས་རྒྱལ་ཁབ་མིང་བརྗོད་མེད།གཞན་ནས་འདིར་གནས་སྤོ་བྱས་ཏེ་ལོ་ངོ་ཧྲིལ་པོ་༢༣འགྲོ་གི་ཡོད་ཅིང་།ཐོག་མར་འདིར་འབྱོར་དུས་ལས་ལ་གཙང་བཙོག་མེད་པར་དུས་ལ་ཉིན་མཚན་མེད་པར་ཧུར་བརྩོན་བྱས་མྱོང་བ་ཞིག་རེད་འདུགདཔེར་ན་ཐོག་མའི་སྐབས་སུ་མོས་ཟ་ཁང་དུ་ཕོར་པ་འཁྲུ་བ་དང་།གཞུང་གི་བཀོད་རྒྱ་བཞིན་ཁྲོམ་གཞུང་གསང་ལམ་དུ་དྭངས་བླངས་ཀྱིས་གད་སྙིགས་སྒྲུབ་རོགས་བྱས་པ།བཟོ་གྲྭའི་ནང་ཟས་རིགས་ཆག་རྒྱག་པའི་སྡེབས་ལས་རིགས།མིའི་ནང་ལ་སོང་ནས་གཙང་སྦྲ་བྱས་པ་སོགས་བུད་མེད་ཚོས་ལྕོགས་པའི་ཤུགས་ལས་ཀྱི་རིགས་ཐ་དག་བྱས་འདུགརྒས་མོའི་ད་ཆ་མོའི་མི་ཚེའི་ནང་སེམས་མ་སྐྱིད་པ་གཅིག་རང་ཡོད་པ་དེ་ནི་མོའི་ཁྱོ་གས་དེ་སྔོན་མོའི་གྲོགས་མོར་དགའ་མདོག་སྟོན་ཞིང་མོ་ལ་ངོ་ལོག་པའི་སྐོར་དེ་རེད།མོས་ལྟས་ངན་འདིས་ངའི་རྒྱབ་ནས་ལས་ངན་པ་མང་པོ་བྱས་ཟིན་པ་རེད།ངས་ཁོ་ལ་གང་ས་ཅིའི་ཐད་ནས་བཟང་པོ་ཤ་སྟག་བྱས་པ་ཡིན་ཏེ་མཐར་ཁོས་ང་ལ་ངོ་ལྐོག་མི་འཕེལ་བའི་ལས་ངན་དེ་དག་བྱས་པ་རེད།དེའང་ངའི་ཉེ་སའི་གྲོགས་མོར་བྱས་པ་རེད།འོན་ཀྱང་དཀོན་མཆོག་གིས་ང་ལ་བཟང་པོ་ཉམས་ལེན་དང་ལག་བསྟར་བྱ་ཆེད་མི་ངན་འདི་འདྲ་ཞིག་ངའི་སར་མངགས་གནང་བ་རེད།དེ་བས་ངས་ཀྱང་དེར་ངོས་ལེན་བྱས་ཏེ་ལས་རྒྱུ་འབྲས་དང་བཟང་པོ་བརྩི་སྲུང་གང་ལེགས་བྱེད་ཀྱི་ཡོད།